Ντέρεκ ντε Σόλα Πράις

Ο Ντέρεκ Τζ. ντε Σόλα Πράις (Derek John de Solla Price, 22 Ιανουαρίου 1922 – 3 Σεπτεμβρίου 1983) ήταν Άγγλος φυσικός, ιστορικός της επιστήμης και ειδικός της πληροφορικής, γνωστός από την έρευνα και το βιβλίο του για τον Μηχανισμό των Αντικυθήρων.

 Ο Πράις γεννήθηκε στο Λέυτον του Λονδίνου. Πατέρας του ήταν ο ράφτης Φίλιπ Πράις και μητέρα του η τραγουδίστρια Φάννυ ντε Σόλα. Σε ηλικία 16 ετών εργάσθηκε ως βοηθός στο εργαστήριο φυσικής του Κολεγίου του Waltham Forest, ενώ στη συνέχεια σπούδασε φυσική και μαθηματικά στο Πανεπιστήμιο του Λονδίνου, από όπου απεφοίτησε το 1942. Πήρε διδακτορικό στην πειραματική φυσική από το ίδιο ίδρυμα το 1946. Ο Πράις δίδαξε αρχικώς, από το 1948 ως το 1951, εφαρμοσμένα μαθηματικά στο Κολέγιο Raffles (αργότερα μέρος του Πανεπιστημίου της Σιγκαπούρης). Εκεί ανέπτυξε τη θεωρία του για την εκθετική ανάπτυξη της επιστήμης. Το 1951 επέστρεψε στην Αγγλία προκειμένου να πάρει ένα δεύτερο διδακτορικό, αυτή τη φορά από το Πανεπιστήμιο του Κέμπριτζ και με θέμα από την ιστορία της επιστήμης. Κατά τη διάρκεια αυτών των μελετών ο Πράις πέτυχε να ανακαλύψει το Equatorie of the Planetis, ένα χειρόγραφο γραμμένο σε μεσαιωνική αγγλική, το οποίο απέδωσε στον Τσώσερ. Περί το 1950 ο Πράις υιοθέτησε το επώνυμο της μητέρας του ως τμήμα του ονόματός του. Νυμφεύθηκε μία Δανή, την `Ελεν, και απέκτησαν μαζί ένα γιο, τον συγγραφέα και δημοσιογράφο Μαρκ ντε Σόλα Πράις. Μετά την απόκτηση του δεύτερου διδακτορικού του, ο Πράις μετανάστευσε στις ΗΠΑ, όπου εργάσθηκε πρώτα ως σύμβουλος στο Ίδρυμα Σμιθσόνιαν και ως εταίρος στο Ινστιτούτο Προχωρημένων Μελετών στο Πρίνστον, για να καταλήξει στο Πανεπιστήμιο Γέιλ, όπου υπήρετησε μέχρι τον θάνατό του ως καθηγητής της ιστορίας της επιστήμης και ως πρόεδρος ενός νέου τμήματος, που περιελάμβανε την ιστορία της επιστήμης, της τεχνολογίας και της ιατρικής. Το 1984 ο Πράις τιμήθηκε μεταθανατίως με το Ερευνητικό Βραβείο της American Society for Information Science and Technology (ASIS Research Award) για τις εξέχουσες συνεισφορές του στο πεδίο της επιστήμης της πληροφορίας. Οι κυριότερες επιστημονικές συνεισφορές του Πράις περιλαμβάνουν: Η ανάλυση του Μηχανισμού των Αντικυθήρων, του αρχαίου ελληνικού αναλογικού υπολογιστή και αστρονομικού οργάνου an ancient Greek analogue computer and astronomical instrument (Price 1959, 1974)., την οποία έκανε με στερεοσκοπικές ακτινογραφίες που έβγαλε ο Χαραλ. Καράκαλος και μετρήσεις των δοντιών που έκανε η Αιμιλία Καράκαλου, βασισμένος στις μελέτες του Ιωάννη Θεοφανίδη. Μελέτες για την εκθετική ανάπτυξη της επιστήμης και την «ημιζωή» της επιστημονικής βιβλιογραφίας, με τη διατύπωση του «Νόμου του Πράις»: ότι το 25% των επιστημονικών συγγραφέων γράφουν το 75% των ερευνητικών δημοσιεύσεων (Price 1963). Ποσοτικές μελέτες του δικτύου των αναφορών των ερευνητικών δημοσιεύσεων (Price 1965) Το Μοντέλο του Πράις, μία μαθηματική θεωρία για την ανάπτυξη των δικτύων αναφορών (Price 1976) «An ancient Greek computer», στο Scientific American, τόμος 200, σσ. 60-67 (1959). Science Since Babylon see review "Mechanical Waterclocks of the 14th Century in Fez, Morocco", στο Proceedings of the Tenth International Congress of the History of Science (Ithaca, N.Y, 1962), Παρίσι: Hermann, σσ. 599-602 (1962) Little Science, Big Science doi:10.1126/science.149.3683.510 "Nations can Publish or Perish", στο International Science and Technology 70, 84-90 (1967) "Citation Measures of Hard Science, Soft Science, Technology, and Nonscience", στο Nelson, C.E. & Pollock, D.K. (eds.), Communication among Scientists and Engineers, Lexington, MA: D.C. Heath and Company, σσ. 3-22 (1970). Derek de Solla Price (1983) This Week's Citation Classic: Little Science, Big Science. ISI. Current Contents 29:18 (Ιούλιος).